## Odluka o utvrđivanju Dopunske liste magistralnih pripravaka Hrvatskog zavoda za zdravstveno osiguranje

### NN 21/2013 (21.2.2013.), Odluka o utvrđivanju Dopunske liste magistralnih pripravaka Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

355

Na osnovi odredbi članka 17. stavka 6. Zakona o obveznom zdravstvenom osiguranju (»Narodne novine« broj 150/08., 94/09. i 153/09. 71/10., 139/10., 49/11., 22/12., 57/12, 90/12. Odluka Ustavnog suda Republike Hrvatske i 123/12.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 25. sjednici održanoj 30. siječnja 2013. godine donijelo je

ODLUKU

O UTVRĐIVANJU DOPUNSKE LISTE MAGISTRALNIH PRIPRAVAKA HRVATSKOG ZAVODA ZA ZDRAVSTVENO OSIGURANJE

Članak 1.

Ovom Odlukom utvrđuje se Dopunska lista magistralnih pripravaka Hrvatskog zavoda za zdravstveno osiguranje (u daljnjem tekstu: Dopunska lista magistralnih pripravaka) koja u skladu s člankom 17. stavkom 4. Zakona o obveznom zdravstvenom osiguranju Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12., 57/12, 90/12. Odluka Ustavnog suda Republike Hrvatske i 123/12.) sadrži popis magistralnih pripravaka s višom razinom cijene u odnosu na cijene lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (u daljnjem tekstu: Osnovna lista lijekova).

Osigurana osoba Hrvatskog zavoda za zdravstveno osiguranje (u daljnjem tekstu: Zavod) u okviru prava na zdravstvenu zaštitu iz obveznog zdravstvenog osiguranja ima pravo i na lijekove utvrđene Dopunskom listom magistralnih pripravaka. Osiguranoj osobi Zavod priznaje troškove lijekova s Dopunske liste lijekova samo u visini cijene ekvivalentnog lijeka utvrđenog Osnovnom listom magistralnih pripravaka.

Članak 2.

Lijekovi utvrđeni Dopunskom listom magistralnih pripravaka iz članka 1. ove Odluke primjenjuju se u okviru zdravstvene zaštite koja se provodi u djelatnostima na primarnoj, sekundarnoj i tercijarnoj razini, te na razini zdravstvenih zavoda.

Dopunska lista magistralnih pripravke sadrži: šifru anatomsko-terapijsko-kemijske (ATK) klasifikacije lijekova Svjetske zdravstvene organizacije, naziv (sastav magistralnog pripravka), cijenu u kunama koja sadržava: cijenu tvari, ambalaže i rada, iznos cijene u kunama koju plaća Zavod, iznos doplate u kunama, te oznaku »R« za lijekove koje izabrani doktori imaju pravo propisivati na recept u primarnoj zdravstvenoj zaštiti.

Dopunska lista magistralnih pripravaka uz podatke iz stavka 1. ovoga članka sadrži i iznos cijene u kunama za originalno pakovanje koju plaća Zavod i iznos doplate u kunama za jedinicu oblika lijeka (komad) i za originalno pakovanje.

Dopunska lista lijekova magistralnih pripravaka sastavni je dio ove Odluke.

Članak 3.

Danom primjene ove Odluke prestaje važiti Odluka o utvrđivanju Dopunske liste magistralnih pripravaka Hrvatskog zavoda za zdravstveno osiguranje (»Narodne novine« broj 69/10., 83/10., 131/10., 1/11., 54/11., 48/12. i 131/12.).

Članak 4.

Ova Odluka objavljuje se u »Narodnim novinama«.

Klasa: 025-04/13-01/18

Urbroj: 338-01-01-13-1

Zagreb, 30. siječnja 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

[**DOPUNSKA LISTA MAGISTRALNIH PRIPRAVAKA**](dodatni/424694.pdf)

21 21.02.2013 Odluka o utvrđivanju Dopunske liste magistralnih pripravaka Hrvatskog zavoda za zdravstveno osiguranje

21 21.02.2013 Odluka o utvrđivanju Dopunske liste magistralnih pripravaka Hrvatskog zavoda za zdravstveno osiguranje

Odluka, NN 21/2013-355